কাঠমান্ডু যাওয়ার ফ্লাইটে বোমাতঙ্কের জেরে বিঘ্নিত হল উড়ান চলাচল। জানা যাচ্ছে, সোমাবার সকালে ফ্লাইটে বোম আছে জানিয়ে একটি ফোন আসে ইন্দিরা গাঁধী আন্তর্জাতিক বিমানবন্দরে।
টেক-অফ করার ঠিক আগের মুহূর্তে এই ফোন আসায় নিমেষে উত্তেজনা ছড়িয়ে পড়ে বিমানবন্দর চত্বরে। জেট এয়ারওয়েজের কাঠমান্ডু যাওয়ার ফ্লাইটটি বাতিল করা হয়। সেই সময়ে বিমানে ১০৪জন যাত্রী ছিলেন।
মুহূর্তের মধ্যে বিমানটিকে খালি করে ফেলা হয়। নিরাপত্তার স্বার্থে বিমান বন্দরের বিশেষ আইসোলেশন চেম্বারে নিয়ে যাওয়া হয় বিমানটিকে। বোম্ব স্কোয়াডও এসে পৌঁছয়। সিকিউরিটির তরফ থেকে গ্রিন সিগন্যাল না-দেওয়া পর্যন্ত ফ্লাইটটি টেক-অফ করবে না বলেই জানিয়ে দেওয়া হয়েছে বিমানবন্দন সূত্রে।